PolyAgent/wiki_georgian_en_parallel_20231101 huggingface dataset:
Škoda Artic

Škoda Artic (იგივე ForCity Smart, ყოფილი Transtech Artic) — დაბალიატაკიანი შესახსრული ტრამვაის ვაგონი, დამზადებული ფინური ფირმა Transtech-ის მიერ, რომელიც Škoda Transportation-ის შვილობილი კომპანიაა. შემუშავდა ჰელსინკისთვის.
კონსტრუქცია
Škoda Artic არის სამსექციური სრულად დაბალიატაკიანი ტრამვაი ოთხი მბრუნავი ურიკით და რვა გამწევი ღერძით. აქვს ჰაერით გაგრილებადი ასინქრონულ ამძრავიანი მოტორები და კონუსურშუბლა გადამყვანებით დაკავშირებულია IGBT გამწევ გარდამქმნელებთან. ვაგონის ძარას აქვს თბოიზოლაცია, ორმაგი ფანჯრები, გათბობა და კონდიცირება. ტრამვაის სიგრძე 27,6 მ-ია, ხოლო მისი ლიანდაგის სიგანე 1მ. იტევს 199 მგზავრს. იატაკის სიმაღლე კართან — 36 სმ.
გაყიდვები
2015 წლიდან სულ დამზადდა 40 ვაგონი.
რესურსები ინტერნეტში
New trams for Helsinki, a site presenting the new model
სქოლიო
ჩეხური ტრამვაის ვაგონები
სამსონაძე

სამსონაძე
საკუთარი სახელი სამსონაძე შეიძლება აღნიშნავდეს ერთ-ერთ შემდეგ პიროვნებათაგანს:
თენგიზ სამსონაძე — მხატვარი
იოსებ სამსონაძე — ანიმატორი, მხატვარი, რეჟისორი, სცენარისტი
ირაკლი სამსონაძე — დრამატურგი, მწერალი
ქართული გვარები
წინწყაროს სამაროვანი

წინწყაროს სამაროვანი — გვიანდელი ბრინჯაოს - ადრინდელი რკინის ხანის (ძვ. წ. XII-VIII სს.) ძეგლი სოფელ წინწყაროს აღმოსავლეთით, მდინარე ხრამის ნაპირზე. 1937 წელს გათხარეს (ბორის კუფტინი) 77 ქვაყუთი. მიცვალებულებს კრძალავდნენ მჯდომარე მდგომარეობაში. ჩატანებული ჰქონდათ კერამიკული ნაწარმი, რომელთა უმეტესობა ჩარხზეა დამზადებული; იარაღი (რკინის შუბისპირები, სატევრები, დანები, ბრინჯაოს ისრისპირები); სამკაული (ბრინჯაოს სამაჯურები, რგოლები, სარტყლის ფრაგმენტები, სარდიონის, აქატისა და პასტის მძივები); კვერთხისთავები და სხვ. სამარხთა ნაწილი ძვ. წ. XII-XI საუკუნეების მიჯნით თარიღდება, ნაწილი - ძვ. წ. IX-VIII საუკუნეებით.
ლიტერატურა
წალკის მუნიციპალიტეტის არქეოლოგიური ძეგლები
1420-იანები

1420-იანები
პოლიტიკა
ეკონომიკა
კულტურა
დედოფლისწყაროს მეოთხე ნამოსახლარი

დედოფლისწყაროს მეოთხე ნამოსახლარი
დედოფლისწაროს მეოთხე ნამოსახლარი — არქეოლოგიური ძეგლი, რომელიც მდებარეობს ქალაქ დედოფლისწყაროს სამხრეთ-აღმოსავლეთით, 8-10 კილომეტრზე, გორაზე. თარიღდება ძვ. წ. II ათასწლეულის მიწურულით - ძვ. წ. I ათასწლეულის დასაწყისით.
აღმოჩნდა 2009 წელს, ილიას სახელმწიფო უნივერსიტეტის არქეოლოგიური დაზვერვების დროს (ხელმძღვანელი კ. ფიცხელაური). ნამოსახლარი სამხრეთ-აღმოსავლეთიდან ჩრდილო-დასავლეთითაა წაგრძელებული (200 მ X 120 მ). დასავლეთიდან ესაზღვრება დახრამული ფლატე, ჩრდილოეთ დასავლეთიდან და აღმოსავლეთიდან — ფერდობი, ჩრდილოეთ და ჩრდილო-აღმოსავლეთ მხარეს შემოუყვება 3-4, ზოგან 5 მეტრი სიმაღლის სათავდაცვო ზღუდე. დადასტურდა ზღუდის გარე დასახლებაც. აიკრიფა კარგად გამომწვარი მონაცრისფრო თიხის ჭურჭლის მცირე და ქვის რამდენიმე თოხის ფრაგმენტი.
აღმოჩენილი მასალა დაცულია ილიას სახელმწიფო უნივერსიტეტში.
ლიტერატურა
დედოფლისწყაროს მუნიციპალიტეტის არქეოლოგიური ძეგლები
Nepotilla triseriata

Nepotilla triseriata is a species of sea snail, a marine gastropod mollusk in the family Raphitomidae.
Description
The length of the shell attains 4.6 mm, its diameter 2.4 mm.
(Original description) The shell consists of 6 whorls, including the protoconch of 2 whorls, with an exsert apex, closely spirally lirate. When viewed from the apex, the contour of the spire whorls is not uniformly curved, but polygonal, septangulate in the type. They have a central angulation, provided with a stout, rounded cord, and are constricted at the linear sutures. In the first and second spire-whorls a smaller secondary lira arises above the angle and another below. In the third whorl another tertiary and still smaller lira is intercalated above, and another in each interval below. In the body whorl, below these, arising at the suture is a stout cord forming a second angulation, below which the base is markedly concavely onstricted,
and has about ten lirae, diminishing in size anteriorly. The aperture is obliquely oval, narrowed behind. The columella is straightly convex. The outer lip thin, simple, crenulated, and toothed by the spirals. With a deep, narrow posterior sinus, bounded on one side by the sutural lira, and on the other by the nearest secondary lira. In profile the lip is convex. Very fine crowded axial striae, corresponding with the sinuosity of the outer lip, cross the whole surface except the primary spirals.
Distribution
This marine species is endemic to Australia and occurs of Victoria, South Australia and Tasmania
References
May, W.L. 1923. An illustrated index of Tasmanian shells: with 47 plates and 1052 species. Hobart : Government Printer 100 pp.* Powell, A.W.B. 1966. The molluscan families Speightiidae and Turridae, an evaluation of the valid taxa, both Recent and fossil, with list of characteristic species. Bulletin of the Auckland Institute and Museum. Auckland, New Zealand 5: 1–184, pls 1–23
External links
Hedley, C. 1922. A revision of the Australian Turridae. Records of the Australian Museum 13(6): 213-359, pls 42-56
Grove, S.J. (2018). A Guide to the Seashells and other Marine Molluscs of Tasmania: Nepotilla triseriata
triseriata
Gastropods described in 1909
Gastropods of Australia
En with hook

En with hook (Ӈ ӈ; italics: Ӈ ӈ) is a letter of the Cyrillic script. Its form is derived from the Cyrillic letter En (Н н) by adding a hook to the right leg.
En with hook commonly represents the velar nasal , like the pronunciation of in "sing".
Usage
En with hook is used in the alphabets of a number of languages of Russia, including all the Chukotko-Kamchatkan and Samoyedic languages:
Chukotko-Kamchatkan languages
Chukchi
Koryak
Kerek
Alyutor
Itelmen
Uralic languages
Samoyedic languages
Enets
Tundra Nenets
Forest Nenets
Nganasan
Selkup
Other Uralic languages
Kildin Sami
Khanty
Mansi
Tungusic languages
Even
Evenki
Nanai
Negidal
Oroch
Orok
Udege
Ulch
Eskimo–Aleut languages
Aleut
Chaplino dialect
Other languages
Ket
Nivkh
Computing codes
See also
Ң ң : Cyrillic letter En with descender
Ӊ ӊ : Cyrillic letter En with tail
Ҥ ҥ : Cyrillic ligature En Ge
Ԩ ԩ : Cyrillic letter En with left hook
Ŋ ŋ : Latin letter Eng
Ꜧ ꜧ : Latin letter Heng
Cyrillic characters in Unicode
Cyrillic letters with diacritics
Letters with hook
Dolichoderus affectus

Dolichoderus affectus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dolichoderus-ს გვარიდან. მიეკუთვნება Dolichoderinae-ს ქვეოჯახს..
სქოლიო
ჭიანჭველები
Thank You (Duran Duran-ის ალბომი)

Thank You (Duran Duran-ის ალბომი)
Thank You — ინგლისური როკ-ჯგუფ Duran Duran-ის მერვე სტუდიური ალბომი. იგი 1995 წლის აპრილში.
ალბომი წარმოადგენს ქავერ-ვერსიების კრებულს, თუმცა, ხაზგასმულია, რომ ეს არის სიმღერები, რომლებმაც პირდაპირი გავლენა იქონიეს ჯგუფის შემოქმედებაზე. ამასთან, იგეგმებოდა კიდევ ერთი სტუდიური დისკის ჩაწერა, თუმცა ჯგუფში კონფლიქტებმა იმატა. მოგვიანებით ჯგუფის შეუერთდა ყოფილი დრამერი როჯერ ტეილორი, რომელმაც დაუკრა სიმღერებში Watching The Detectives, Perfect Day და Jeepster (უკანასკნელი არ იქნა შეტანილი ორიგინალურ გამოცემაში).
1995 წლისათვის ჯგუფს უკვე მობეზრდა ალბომზე ზრუნვა. პრომოკამპანიის ფარგლებში გადაღებული იქნა მხოლოდ ორი კლიპი - White Lines და Perfect Day (უკანასკნელში მონაწილეობდა როჯერ ტეილორიც, რითაც მრავალი მოყვარული გააოგნა). ბას გიტარისტმა ჯონ ტეილორმა ზაფხულის კონცერტების მსვლელობისას სცენა რამდენიმეჯერ დატოვა. სამხრეთ კალიფორნიაში საბოლოო წარუმატებლობის ნიშნებიც გაჩნდა - ჯგუფის გამოსვლას სცენაზე სტვენით შეხვდნენ.
სიმღერების სია
White Lines (Grandmaster Melle Mel) – 5:31
I Wanna Take You Higher (Sly & The Family Stone) – 5:06
Perfect Day (ლუ რიდი) – 3:51
Watching the Detectives (ელვის კოსტელო) – 4:48
Lay Lady Lay (ბობ დილანი) – 3:53
911 Is a Joke (Public Enemy) – 3:59
Success (იგი პოპი) – 4:05
Crystal Ship (დორსი) – 2:52
Ball of Confusion (The Temptations) – 3:46
Thank You (ლედ ზეპელინი) – 6:36
Drive By (Duran Duran) – 5:34
I Wanna Take You Higher Again (Sly & The Family Stone) – 4:25
იაპონური გამოცემის დამატებები:
Diamond Dogs (დევიდ ბოუი) – 6:10
Femme Fatale (ლუ რიდი) – 4:22
რესურსები ინტერნეტში
Duran Duran-ის დისკოგრაფია
სქოლიო
1995 წლის ალბომები
Duran Duran-ის ალბომები
Capitol Records-ის ალბომები
EMI Records-ის ალბომები
Parlophone-ის ალბომები
ალბომები ჯონ ჯოუნსის პროდიუსერობით
ორლოვკა (მრავალმნიშვნელოვანი)

ორლოვკა (მრავალმნიშვნელოვანი)
საკუთარი სახელი ორლოვკა შეიძლება აღნიშნავდეს:
ორლოვკა — სოფელი სამცხე-ჯავახეთის მხარეში, ნინოწმინდის მუნიციპალიტეტის ტერიტორიაზე;
ორლოვკა — სოფელი რუსეთში, ბაშკირეთში, ალშეევის რაიონში;
ორლოვკა — სოფელი რუსეთში, ბაშკირეთში, არხანგელის რაიონში;
ორლოვკა — სოფელი რუსეთში, ბაშკირეთში, იანაულის რაიონში.
ეთიკა

ეთიკა (-დან — ეთოსი, „ზნე“) — ფილოსოფიური მეცნიერება ზნეობის, მორალის შესახებ. ტერმინი „ეთიკა“ პირველად იხმარა არისტოტელემ, რომელმაც ზნეობის საკითხებს მიუძღვნა სპეციალური შრომა - „ნიკომაქეს ეთიკა“. უფრო ადრე ეთიკის საკითხები გაარჩია პლატონმა. მანვე შემოგვინახა არსებითი ცნობები სოკრატეს ეთიკურ შეხედულებებზე. სწორედ სოკრატეს მიიჩნევენ პირველ ფილოსოფოსად, რომელიც მთავარ ყურადღებას აქცევდა ზნეობის პრობლემების დასმასა და გადაწყვეტას.
ეთიკის ძირითადი პრობლემები
სიკეთის და ბოროტების კრიტერიუმების პრობლემა.
სიცოცხლის არსის პრობლემა და ადამიანის დანიშნულება.
სამართლიანობის განსაზღვრება.
კუთვნილის პრობლემა.
ეთიკური გზა შემდეგშია, ყოველი არსების უზენაესი საბოლოო მიზანი სრულქმნილების მიღწევაა, რაც იმას გულისხმობს რომ ღმერთს დავემსგავსოთ. ადამიანისთვის სრულქმნილება დაკავშირებულია ნეტარებასთან, რადგან ერთიცა და მეორეც განპირობებულია ადამიანის ბუნების შესაბამისი სიკეთის დაუფლებით.
მოქმედება რომელსაც ეფუძნება ადამიანის ნეტარება, ერთი მხრივ, ყველაზე კეთილშობილური და ამაღლებული უნდა იყოს, იმდენად, რამდენადაც ამის უნარი საერთოდ შესწევს ადამიანს. მეორე მხრივ კი ის ყველაზე კეთილშობილური და ამაღლებული საგნისკენ უნდა იყოს მიმართული. ეთიკური მიდგომით ადამიანი არ არის უსასრულო, მისი საბოლოო ფაზა განვითარებისა არის ღმერთის შემეცნება და ამაღლებული სიკეთე.
რესურსები ინტერნეტში
An Introduction to Ethics
[http://www.ditext.com/frankena/ethics.html Ethics]
Ethics Bites
National Reference Center for Bioethics Literature
Ethics
The Philosophy of Ethics
Kirby Laing Institute for Christian Ethics
International Association for Geoethics (IAGETH)
International Association for Promoting Geoethics (IAPG)
დაუსრულებელი სტატიები მეცნიერების შესახებ
ფსიქოლოგია
ილფოვის ჟუდეცი

ილფოვის ჟუდეცი — ჟუდეცი სამხრეთ რუმინეთში, ვლახეთის ისტორიულ ოლქში. მოქცეულია ქვემო დუნაის ვაკის ფარგლებში. ფართობი 1583 კმ², მოსახლეობა 364 241 ადამიანი (2011). ადმინისტრაციული ცენტრი ქალაქი ბუფტია. აღმოსავლეთით ესაზღვრება იალომიცისა და კელერაშის ჟუდეცები, დასავლეთით დიმბოვიცის ჟუდეცი, ჩრდილოეთით პრაჰოვის ჟუდეცი, სამხრეთით და აღმოსავლეთით ჯურჯუს ჟუდეცი.
იხილეთ აგრეთვე
რუმინეთის ჟუდეცები
რესურსები ინტერნეტში
ილფოვის ჟუდეცი — ოფიციალური საიტი
რუმინეთის ჟუდეცები
შუახმელეთის კალენდარი

შუახმელეთის კალენდარი
ჯ.რ.რ. ტოლკინის ლეგენდარიუმში წელთაღრიცხვისთვის გამოიყენება რამდენიმე კალენდარი. შუახმელეთი მდებარეობს დედამიწაზე გამოგონილ წინარეისტორიაში, ამიტომ წლის ხანგრძლივობა ნამდვილი წლისას ემთხვევა. რომან „ბეჭდების მბრძანებლის“ დანართ D-ში წარმოდგენილია კალენდრების განმარტება.
მაზრის კალენდარი
ინფორმაცია მაზრული კალენდრის შესახებ ვრცლად იქნა მოწოდებული თავად ტოლკინის მიერ. ის საკმაოდ განსხვავდებოდა ადამიანების, ჯუჯებისა და ელფების კალენდრისაგან.
მაზრის კალენდრის პირველი წელი დაიწყო მაშინ, როდესაც ორმა ჰობიტმა სერიდან, მარჩომ და ბლანკომ დააარსეს მაზრა, მესამე ეპოქის 1601 წელს. ასე რომ, შესაძლებელია მესამე ეპოქის წლების გადაყვანა ჰობიტების წლებში, 1600 წლის გამოკლებით. მესამე ეპოქის უკანასკნელი წელი იყო 1421 (მაზრის კალენდრით).
მაზრული წელი ნამდვილი წლის ტოლია – 365 დღე, 5 საათი, 48 წუთი, 46 წამი. ის ისევე, როგორც ნამდვილ სამყაროში, დაყოფილია 12 თვედ, მაგრამ ყველა თვე 30 დღისგან შედგება. ამას დაემატა მხოლოდ 5 დამატებითი დღე, რათა 365 დღე მიეღოთ. საგულისხმოა, რომ თვეები დაყოფილიყო იყო მთვარის ციკლებად.
სახელწოდებები
თვეები
თვეების სახელწოდებებისთვის ტოლკინმა გამოიყენა ძველი ინგლისურიდან ნასესხები შეცვლილი სიტყვები. პროფესორის ვარაუდით, ეს იქნებოდა ის სიტყვები, რომლებიც გამოყენებული იქნებოდა, თუ თანამედროვე ინგლისურში შეინარჩუნებდნენ თვეების ძველს სახელებს და არ გამოიყენებდნენ ლათინურებს.
ქვემოთ მოცემული ცხრილი ასახავს, თუ რომელ ნამდვილ თვეს შეესაბამება ჰობიტების ესა თუ ის თვე.
იულეთი აღინიშნებოდა დღე, რომელიც იყო ძველი წლის დასრულების და ახალი წლის დაწყების სიმბოლო. შესაბამისად, მეორე იულე იყო წლის პირველი დღე. ნაკიან წლებში (ყოველ მეოთხე წელიწადს) კალენდარს ემატებოდა ერთი დღე, ზედმეტი ლითე. ასეთი დღეები ოფიციალურად არც ერთ თვეს არ ეკუთვნოდა. როგორც წესი, ამ დღეს ან დასვენება იყო, ან რამე სახის წვეულება.
შუა წლის დღე, როგორც ვარაუდობენ, ნაბუნიობის ანალოგია. ტოლკინის თქმით, ამ მოვლენას ადგილი აქვს ნამდვილი რეალობის წლის შუა დღემდე 10 დღით ადრე. მაგრამ ნაბუნიობის დღემ გადაიწია, ამიტომ დღესდღეობით ის სხვა თარიღს ემთხვევა და განსხვავება მაზრული შუა წლის დღისა და ნამდვილი შუა წლის შორის 11 და არა 10 დღეა.
რესურსები ინტერნეტში
სხვადასხვა კალენდრის ანალიზი
მაზრის თვეების განმარტება – ეტიმოლოგიური მნიშვნელობა
კალენდარი
გამოგონილი კალენდრები
ლაქებიანი იხვინჯა

ლაქებიანი იხვინჯა — ნამდვილი იხვი იხვისებრთა ოჯახისა. არ მოიცავს ქვესახეობებს..
გავრცელება
მიგრაციას ახორციელებს აღმოსავლეთ და სამხრეთ აფრიკაში, სუდანიდან და ეთიოპიიდან დასავლეთით ნიგერიასა და ნიგერამდე, ხოლო სამხრეთით ნამიბიასა და სამხრეთ აფრიკის რესპუბლიკამდე. აღმოსავეთ აფრიკასა და მადაგასკარში იგი ცხოვრების მჯდომარე სტილს მისდევს. მისი ყველაზე დამახასიათებელი ნიშანია ლურჯი გაბრტყელებული ნისკარტი.
კვება
ლაქებიანი იხვინჯა ყველაფრისმჭამელია. ამჯობინებს წყალმარჩხ ადგილებს.
გამრავლება
ისინი მთელი წლის განმავლობაში ჩეკავენ ბარტყებს. ნალექების რაოდენობასთან დაკავშირებით, იხვინჯები პატარა ჯგუფებში ან წყვილებად ერთიანდებიან. ბუდეს აკეთებენ წყალთან ახლოს მდებარე ხის ჯირკებში, იყენებენ მცენარეებსაც.
რესურსები ინტერნეტში
Bird, J., Butchart, S. (BirdLife International 2009) Anas hottentota. In: IUCN 2011. IUCN Red List of Threatened Species. Version 2011.1.
Hottentot teal at thebigzoo.com
Species text in The Atlas of Southern African Birds.
სქოლიო
იხვი
Octavarium

Octavarium
Ocravarium — ამერიკული პროგრესული მეტალ-ჯგუფ Dream Theater-ის მერვე სტუდიური ალბომი, რომელიც გამოვიდა 2005 წლის 7 ივნისს. ეს იყო ბენდის უკანასკნელი თანამშრომლობა ლეიბლთან Atlantic Records. ალბომი იწერებოდა The Hit Factory სტუდიაში, ნიუ-იორკი, 2004 წლის სექტემბრიდან 2005 წლის თებერვლის ჩათვლით, და წარმოადგენს ამ სტუდიისთვის ბოლო ჩანაწერს. ამ ალბომით ჯგუფი შეეცადა, შეექმნა „Dream Theater-ის კლასიკური ალბომი“, რომელიც ასახავდა მათ სხვადასხვა სტილისტურ გავლენას და, ამასთანავე, იქნებოდა ნაკლებად კომპლექსური. იგი პირველი ალბომია ჯგუფისთვის, რომლის ზოგიერთი სიმღერა ჩაწერილია ორკესტრის მონაწილეობით. ალბომის სტრუქტურა დაფუძნებულია მუსიკალური ოქტავის კონცეფციაზე.
ალბომი მოხვდა ფინეთის, იტალიისა და შვედეთის ჩარტების ტოპ ხუთეულში, ხოლო ნიდერლანდების, იაპონიისა და ნორვეგიის ჩარტების ტოპ ათეულში.
სიმღერების სია
პერსონალი
Dream Theater
ჯეიმზ ლებრი - მთავარი ვოკალი
ჯონ პეტრუჩი - გიტარა, ბეკ-ვოკალი
მაიკ პორტნოი - დასარტყმელი საკრავები, ბეკ-ვოკალი
ჯორდან რუდესი - კლავიშებიანი საკრავები
ჯონ მაიანგი - ბას-გიტარა
პოზიცია ჩარტებში
ლიტერატურა
სქოლიო
2005 წლის ალბომები
Dream Theater-ის ალბომები
North American B-25 Mitchell

North American B-25 Mitchell — ამერიკული ორძრავიანი ბომბდამშენი მოქმედების საშუალო რადიუსით, რომელიც დამზადდა North American Aviation-ის მიერ. აქტიურად გამოიყენებოდა მეორე მსოფლიო ომის დროს მოკავშირეების მიერ. ომის დასრულების შემდეგ ის დაახლოებით 4 ათწლეულის განმავლობაში ირიცხებოდა წამყვანი სამხედრო ბომბდამშენების რიგებში.
თვითმფრინავს სახელწოდება „B-25“ აშშ-ის სამხედრო ავიაციის პიონერის, ბილი მიჩელის პატივსაცემად ეწოდა. პროდუქციის დასასრულს გამოშვებული იყო დაახლოებით 10 000 B-25 მოდელის ბომბდამშენი, მათ შორის რამდენიმე შეზღუდული ვარიანტი, როგორიც იყო აშშ-ის სამხედრო-საზღვაო ძალების საპატრულო ბომბდამშენი PBJ-1 და აშშ-ის სამხედრო-საჰაერო ძალების მზვერავი საფრენი აპარატი F-10.
რესურსები ინტერნეტში
I Fly Mitchell's 1944 წლის თებერვალი
The B-25 Mitchell სსრკ-ში
საბრძოლო თვითმფრინავები
ხუან მატა

ხუან მატა
ხუან მანუელ მატა (დ. 28 აპრილი, 1988) — ესპანელი ფეხბურთელი. „მანჩესტერ იუნაიტედის“ ნახევარმცველი.
საკლუბო კარიერა
ადრეული წლები
მატა დაიბადა 1988 წლის 28 აპრილს, ბურგოსის პროვინციის პაწაწინა ქალაქ ვილიაფრანკაში. ხუანის მამა ასევე ფეხბურთელი იყო და საფეხბურთო კლუბ ბურგოსში თავდამსხმელის პოზიციაზე თამაშობდა. გაერკვეული დროის გასვლის შემდეგ, მატას ოჯახი გადაბარგდა ოვიედოში. აქვე, ადგილობრივ რეალ ოვიედოში დაიწყო მატამ ახალგაზრდული კარიერა, 15 წლიდან კი რეალ მადრიდის აკადემიას შეუეერთდა. ახალგაზრდულ შემადგენლობაში მატამ 2005-06 წლების სეზონში 18 გოლი გაიტანა, რაც ახალგაზრდა ფეხბურთელისთვის საკმაოდ კარგი შედეგია. 2006-07 წლების სეზონში კი მატა უკვე მადრიდელთა სარეზერვო გუნდში გადაიყვანეს და ოფიციალური კონტრაქტი გაუფორმეს. ბერნაბეუზე ის 34 ნომრიანი მაისურით გამოდიოდა.
ვალენსია
2007 წლის მარტში, მატამ დატოვა მადრიდი და ხელშეკრულება გააფორმა საფეხბურთო კლუბ ვალენსიასთან. ვალენსიას ძირითად თერთმეტეულში მოხვედრაში, ახალგაზრდა ტალანტს ხელი შეუწყო იმან, რომ ტრავმირებული იყო ვისენტე, ანგულო კი რონალდ კუმანმა გუნდიდან გაუშვა.
მატამ პირველად მისი ვალენსიური კარიერის განმავლობაში დუბლი გაიფორმა სათასო შეხვედრაში ბარსელონასთან. მან ასევე გოლი გაიტანა ფინალში ხეტაფესთან. ხსენებულ სეზონში მატამ ვალენსიას მაისურით 9 გოლი შეაგდო და ყოველივე ამის შედეგად იგი დასახელდა ლოს ჩეს წლის საუკეთესო ახაგაზრდა ფეხბურთელად.
ტიტულები
ესპანეთის თასის გამარჯვებული (1): 2008
მსოფლიო ჩემპიონი (1): 2010
ინგლისის საფეხბურთო თასის გამარჯვებული (1): 2012
ჩემპიონთა ლიგის გამარჯვებული (1): 2012
ევროპის ჩემპიონი (1): 2012
რესურსები ინტერნეტში
პროფილი ოფიციალურ საიტზე
BDFutbol პროფილი
ოფიციალური საიტი
ესპანელი ფეხბურთელები
დაბადებული 28 აპრილი
დაბადებული 1988
ესპანეთის პრიმერა დივიზიონის ფეხბურთელები
ესპანეთის სეგუნდა დივიზიონის ფეხბურთელები
მადრიდის რეალის ფეხბურთელები
ვალენსიის ფეხბურთელები
პრემიერ ლიგის ფეხბურთელები
ჩელსის ფეხბურთელები
2010 წლის მსოფლიო საფეხბურთო ჩემპიონატის ფეხბურთელები
2014 წლის მსოფლიო საფეხბურთო ჩემპიონატის ფეხბურთელები
მანჩესტერ იუნაიტედის ფეხბურთელები
ესპანეთის ნაკრების ფეხბურთელები
2012 წლის ევროპის საფეხბურთო ჩემპიონატის ფეხბურთელები
2013 წლის ფიფა-ს კონფედერაციის თასის ფეხბურთელები
მსოფლიო ჩემპიონები ფეხბურთში
Guitars (მაიკ ოლდფილდის ალბომი)

Guitars (მაიკ ოლდფილდის ალბომი)
Guitars — მაიკ ოლდფილდის სტუდიური ალბომი, რომელიც გამოვიდა 1999 წლის 24 მაისს. ალბომში შესული ყველა კომპოზიცია შესრულებულია მხოლოდ სხვადასხვა გიტარაზე.
საკონცერტო ტურნე Live Then & Now 1999 მიზნად ისახავდა ამ ალბომის და Tubular Bells III-ის მხარდაჭერას.
სიმღერების სია
Muse – 2:12
Cochise – 5:15
Embers – 3:51
Summit Day – 3:46
Out of Sight – 3:48
B. Blues – 4:30
Four Winds – 9:32
Enigmatism – 3:32
Out of Mind – 3:46
From the Ashes – 2:28
რესურსები ინტერნეტში
ინფორმაცია საიტზე Tubular.net
სქოლიო
მაიკ ოლდფილდის ალბომები
1999 წლის ალბომები
Warner Bros. Records-ის ალბომები
მიხეილ ბოჭორიშვილი

მიხეილ ბოჭორიშვილი
მიხეილ ნიკოლოზის ძე ბოჭორიშვილი (დ. 6 ნოემბერი, 1892, სოფ. ტყიბული, — გ. 17 სექტემბერი, 1937, ქ. კოლპაშევო, ტომსკის ოლქი, რსფსრ) — ქართველი მწერალი, პედაგოგი, პოლიტიკური მოღვაწე.
დაიბადა გლეხის ოჯახში. დაამთავრა ქუთაისის სასულიერო სასწავლებელი. მონაწილეობდა 1905 წლის რევოლუციურ მოძრაობაში. 1906 წელს სახალხო მასწავლებლობის უფლება მოიპოვა და სოფლის სამრევლო სკოლაში დაიწყო მუშაობა. 1911-1921 წლებში მასწავლებლობდა სოფლად, ხელმძღვანელობდა კოოპერატივს. დაინტერესებული იყო რევოლუციურ-ხალხოსნური მოძრაობით. 1914 წელს შეურთდა სოციალისტ-რევოლუციონერთა პარტიას. 1917 წლის თებერვლის რევოლუციის შემდეგ თავმჯდომარეობდა აღმასრულებელ კომიტეტს, კოოპერატივს, კულტურულ-საგანმანათლებლო კომისიას, სასურსათო კომიტეტს. იყო მუშათა საბჭოების, დასავლეთ საქართველოს მასწავლებელთა კავშირის მთავარი გამგეობის წევრი. 1918 წელს გახდა ტყიბულის მაღაროების სამეურნეო ნაწილის გამგე.
1910 წელს ბოჭორიშვილი გამოვიდა სამწერლო ასპარეზზე (გაზ. „თეატრი და ცხოვრებაში“ მიხ. დაჩაგრულის ფსევდონიმით გამოაქვეყნა მინიატურა „ჩონჩხები“). მისი მოთხრობების უმეტესობა დაიბეჭდა ქუთაისის გაზეთ „შრომაში“, ალმანახ „სხივში“, „თემში“, მინიატურები — „თეატრი და ცხოვრებაში“ (აქვე დაბეჭდა პიესა „ვნების ბრჭყალები“). იყო ქართველთა შორის წერა-კითხვის გამავრცელებელი საზოგადოებისა და საქართველოს მწერალთა კავშირის წევრი. 1921 წელს საქართველოს გასაბჭოების შემდეგ მონაწილეობდა გამათავისუფლებელ მოძრაობაში. იყო დამოუკიდებლობის (პარიტეტული) კომიტეტის წევრი სოციალისტ-რევოლუციონერთა პარტიიდან და მონაწილეობდა ანტისაბჭოთა აჯანყების მომზადებაში. 1924 წლის აგვისტოს გამოსვლების დროს პარიტეტული კომიტეტის სხვა წევრებთან ერთად დააპატიმრეს შიომღვიმეში. 1925 წელს საქართველოს სსრ უზენაესმა სასამართლომ მიუსაჯა დახვრეტა, რომელიც შეეცვალა 10-წლიანი პატიმრობით და „სასტიკი იზოლაციით“. 1930-იან წლებში გადასახლებული იყო ციმბირში. ცხოვრობდა ქალაქ კოლპაშევოში, სადაც ბუხჰალტერად მუშაობდა. მასობრივი რეპრესიების დროს, 1937 წლის ივლისში დააპატიმრეს და სექტემბერში დახვრიტეს. რეაბილიტირებულია 1960 წელს.
ბიბლიოგრაფია
ეტიუდები (ავტორი). - ქუთაისი, 1919;
მეტეხი (ავტორი). - ტფილისი, 1922.
ლიტერატურა
ქართველ მოღვაწეთა ლექსიკონი, 1801-1952: ტ. I ა-დ / იოსებ იმედაშვილი.-თბ.,2018.-გვ.414;
1924 წლის აჯანყების მონაწილეთა სასამართლო პროცესი. დოკუმენტები და მასალები (1925 წლის ივლისი-აგვისტო). გამოსაცემად მოამზადა და შესავალი წერილი დაურთო ლევან ჯიქიამ. გამომცემლობა „უნივერსალი“, თბილისი, 2012.
რესურსები ინტერნეტში
Бочоришвили Михаил Николаевич. «Единая база данных жертв репрессий в СССР».
დაბადებული 6 ნოემბერი
დაბადებული 1892
ტყიბულის მუნიციპალიტეტში დაბადებულები
გარდაცვლილი 17 სექტემბერი
გარდაცვლილი 1937
ქართველი მწერლები
ქართველი პედაგოგები
1924 წლის აგვისტოს აჯანყების მონაწილეები
საბჭოთა კავშირის რეპრესიების მსხვერპლნი საქართველოში
მ
სიკვდილით დასჯილი ქართველები
ქართველთა შორის წერა-კითხვის გამავრცელებელი საზოგადოების წევრები
კამოს რაიონი

კამოს რაიონი — ადმინისტრაციულ-ტერიტორიული ერთეული სომხეთის სსრ-ისა და სომხეთის შემადგენლობაში, არსებობდა 1930—1995 წლებში. ცენტრი — ქალაქი კამო.
ისტორია
რაიონი შეიქმნა 1930 წელს ნორ-ბაიაზეთის რაიონის სახელწოდებით.
1959 წელს ნორ-ბაიაზეთის რაიონს სახელი შეეცვალა და ეწოდა კამოს რაიონი. 1962 წელს რაიონი გაუქმდა, მაგრამ 1964-ში ის კვლავ აღადგინეს. 1995 წელს სომხეთში ახალი ადმინისტრაციულ-ტერიტორიული დაყოფის შემოღების შემდეგ რაიონი გაუქმდა და გეღარქუნიქის პროვინციის ნაწილი გახდა.
გეოგრაფია
1948 წლის 1 იანვრის მდგომარეობით, რაიონის ტერიტორია 611 კმ²-ს შეადგენდა.
ადმინისტრაციული დაყოფა
1948 წლის მდგომარეობით, რაიონი მოიცავდა 1 ქალაქსა (ნორ-ბაიაზეთი) და 13 სოფსაბჭოს: აირივანის, არწვაქარის, აღკალინის, აწარის, ბატიკის, გეღარქუნიქის, კარმირგიუღის, კიუზაჯიკის, ლჭაფის, მურანის, ნორატუსის, სარუხანის, წაღკაშენი.
სქოლიო
სომხეთის სსრ-ის რაიონები
Cataulacus porcatus

Cataulacus porcatus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataulacus-ს გვარიდან. მიეკუთვნება Ponerinae-ს ქვეოჯახს..
სქოლიო
ჭიანჭველები
ბირკა (შვედეთი)

ბირკა (შვედეთი)
ბირკა — შვედი ვიკინგების მსხვილი სავაჭრო ცენტრი 800-975 წლებში, რომელიც ჩრდილოელი მოციქულის, წმინდა ანსგარის "ცხოვრებასა" და ადამ ბრემენელის თხზულებებშია მოხსენებული. XIX საუკუნიდან გაიგივებულია კუნძულ ბიორკიოსთან მელარენის ტბაზე, შესულია იუნესკოს ძეგლთა სიაში. უძველესი ქალაქია თანამედროვე შვედეთის ტერიტორიაზე. სავაჭრო გზების საბოლოო პუნქტი იყო, რომელიც სკანდინავიას არაბეთის სახალიფოს აკავშირებდა. ამაზე არაბული რკინის ფულის და საქონლის არაერთი მონაპოვარიც მოწმობს. X საუკუნის ბოლოს თავისი პოლიტიკური და ეკონომიკური მნიშვნელობა სიგტუნს დაუთმო, სავარაუდოდ დიდი ხანძრის, ან სამდინარო გზების გამეჩეჩების გამო.
იხილეთ აგრეთვე
მსოფლიო მემკვიდრეობის ძეგლების სია ევროპაში
ლიტერატურა
2006 ენციკლოპედია ბრიტანიკა, სტატია „შვედეთი“.
Helle, K. et al., Norsk Byhistorie, Pax forlag, ოსლო 2006, ISBN 13: 978-82-530-2882-8.
2006 ენციკლოპედია ბრიტანიკა. სტატია „ბირკა“.
შვედეთის არქეოლოგიური ძეგლები
მსოფლიო მემკვიდრეობის ძეგლები შვედეთში
შვედეთის ისტორია
ვიკინგები